# Zuleyka Rivera

Zuleyka Jeris Rivera Mendoza (Cayey, Puerto Rico, 1987ko urriaren 3a) puertorricar aktorea, aurkezlea, enpresaburua eta modeloa da, edertasun lehiaketetan jardun duena. 2006an Los Angelesen Miss Unibertso 2006 erregina izan zen, bere herrialdeko bosgarren emakumea sari hori lortzen. Aurretik, Salinas eskualdeko edertasun-titulua eta Miss Puerto Rico Univrrse 2006ko titulu nazionala irabazi zituen.

## Biografia

Salinas hirian hazi zen, eta lehen mailako ikasketak bertan egin zituen. Jerry Rivera eta Carmen Mendoza ditu gurasoak. Bi neba gazteagoak ditu: Jerry Jesús eta José Alberto. Lehiaketa irabazi ondoren, Rivera aktore izaten saiatu zen, New Yorkeko Zinema Akademian ikasita.

### Miss Puerto Rico 2006

2005eko azaroaren 10ean, osteguna, Zuleyka Riverak, Salinas kostaldeko udalerria ordezkatuz, Miss Puerto Rico Universe 2006 bihurtu zen, eta, hala, Puerto Rico Miss Unibertso 2006an ordezkatzeko eskubidea lortu zuen. Lehiaketa Puerto Ricoko San Juan hiriburuan izan zen, Kai Panamerikarrean eta Chayanne abeslari ospetsuaren aurkezpen artistikoa izan zuen. Lehen finalista Lorenia Delgado Yauco andereñoa izan zen (uko egin zion unibertsitate karrera amaitzeko), eta bigarren finalista, Ponce andereñoa, Marilyn Bartolomei Balay.
Lehiaketaren azken gauaren aurretik, Zuleyka Riverak hiru sari garrantzitsu jaso zituen Atariko Lehiaren ospakizunean:
* Finlandia itxura gorputz onenarengatik
* Pantene ilea, ile onenarengatik
* Konpartsa onena Jantzi Tipikoen desfilean

### Miss Unibertso 2006

Zuleykak irabazi zuen Miss Unibertso 2006 galan. 2006ko edizioan izan ziren hautagai gehien, Kaliforniako Los Angelesen, urte bereko uztailaren 23an, igandea. Koroa jaso zuen Puerto Ricoko bosgarren erregina izan zen, horretara, une horretan Puerto Rico sari gehien jasotako hirugarren nazioa izan zen. Bost urte besterik ez ziren Denise Quiñones, Miss Unibertso 2001 koroa eskuratu zuenetik. Ekitaldiaren amaieran, ohiturari jarraituta, aurreko urteko Kanadako Natalie Glebovak, Miss Unibertso 2005 erreginak, koroatu zuen Zuleyka. Saritu ondoren, zorabiatu egin zen unetxo batez, emozio, bero eta soinekoaren pisuagatik.
Miss Unibertso gisa, Erakundea mundu osoan ordezkatu zuen eta hiesaren prebentzioari buruzko mundu-kanpaina batean lan egin zuen. Edertasun unibertsalaren enbaxadore gisa, Zuleyka Rivera Mendozak Indonesia, Japonia, Puerto Rico, Brasil, Errusia, Grezia, Turkia, Mexiko, Txekiar Errepublika, Espainia, Thailandia, India eta Kazakhstan bisitatu zituen.
2007ko maiatzaren 28an, koroa eman zion Japoniako Riyo Mori irabazleari, Mexiko Hirian. Ekitaldiak 600 milioi ikusle izan zituen mundu osoan. Hamar hilabeteko erreginaldia izan zuen, eta erreginaldi laburrena izan zuen bigarren Miss Unibertso. Lehenbizikoa Bárbara Palacios venezuelarra izan zen, denbora berarekin.

## Miss Unibertso izan ostean

Luis Fonsiren Despacito abesti ospetsuaren bideoan parte hartu zuen, Daddy Yankeerekin lankidetzan. Zuzendaria, Carlos Pérez. Bideo hori 2016ko abenduan grabatu zen Puerto Ricon.
2018an, Eravos markako enbaxadorea bihurtu zen Rivera.

### Bizitza pertsonala

2011ko martxotik 2013ko apirilera bitartean, José Juan Barea saskibaloi-jokalariaren neska-laguna izan zen. 2011ko udan, biek iragarri zuten lehen semea etortzeko irrikitan zeudela. Urte bereko uztailaren amaieran jakin zen Miss Universo ohiak zazpi asteko ernaldia zuela, eta, albistearekin, Riverak ez zuela Marlene Favelaren antagonista papera Venevisiónen “Corazón apasionada” telenobelan. Aukera horri uko egin zion, amatasun-aldiari arreta emateko. 2012ko otsailaren 17an, bere lehen seme Sebastian José Barea Rivera jaio zen.

## Filmografia
### Zinema

| Urtea | Izenburua | Rola | Oharrak |
| 2010 | Qué despelote! la película | Bere burua / harreragilea | Kameoa |
| 2013 | Runner Runner | | |

### Telebista

| Urtea | Izenburua | Rola | Oharrak |
| 2007 | Dame chocolate | Betsy Marvel | Parte hartze berezia |
| 2007 | Beyaz Show | Bere burua | Atal batean |
| 2010 | Minute to Win It | Bere burua | Atala: "Last Beauty Standing" |
| 2010 | Aurora | Diana del Valle | |
| 2010 | Alguien te mira | Rocío Lynch Wood | Parte hartze berezia 20 ataletan |
| 2013 | Rosario | Sandra Díaz | |
| 2014 | Cosita linda | Vivi", Viviana Robles | |
| 2014 | Bailando por un sueño | Bere burua | Lehiakidea, laugarren kanporatua |
| 2015 | La revista de Zuleyka | Bere burua | Aurkezlea. Emakumearentzako gai bereziak biltzen dituen telebistako aldizkaria |
| 2019 | El Dragón: Return of a Warrior | Asya30em | Gonbidatua, parte hartze berezia |
| 2020 | El domo del dinero | Bere burua | Lehiakidea |
| 2022 | Top Chef VIP | Bere burua | Lehiakidea |
| 2022 | ¿Qué dicen los famosos? | Bere burua | Lehiakidea |
| 2023 | Secretos de las indomables | Bere burua | Paper nagusia |

## Erreferentziak

* ↑ Zuleyka, la Miss Universo del videoclip de Despacito. .
* ↑ (Ingelesez) Robinson, Emily. (2020-01-17). «Zuleyka Rivera – Age, Bio, Personal Life, Family & Stats» CelebsAges (Noiz kontsultatua: 2024-05-03).
* ↑ ISSN https://www.univision.com/entretenimiento/12-grandes-momentos-en-la-vida-de-zuleyka-rivera-fotos..
* ↑ Txantiloi:Es-US «Así de 'despacito' es como Zuleyka Rivera eleva ahora la adrenalina de un 'duro'» Los Angeles Times en Español 2020-05-19 (Noiz kontsultatua: 2024-05-03).
* ↑ (Gaztelaniaz) Farrell, Michelle Oyola, Paul; Farrell, Michelle Oyola y Paul. (2018-01-29). «Zuleyka Rivera: 5 Datos curiosos que tienes que saber» AhoraMismo.com (Noiz kontsultatua: 2024-05-03).
* ↑ ISSN https://www.univision.com/entretenimiento/los-injustos-49-segundos-de-zuleyka-rivera-la-miss-universo-que-rompio-internet-con-despacito..
* ↑ Zuleyka Rivera Despacito (LIVE From The 60th GRAMMYs ®)1080p original. (Noiz kontsultatua: 2024-05-03).
* ↑ Zuleyka Rivera es embajadora de línea de diamantes. 10 de mayo de 2018.
* ↑ MAG, NOTICIAS. (2022-10-02). «¿Qué dicen los famosos?: de qué trata y cómo y a qué hora ver el nuevo programa de Telemundo | nnda nnlt | FAMA» Mag..
* ↑ «Cómo y dónde ver Secretos de las Indomables, reality con seis estrellas en Tulum» TVyNovelas 2023-08-21.

## Kanpo estekak

* Datuak: Q228798
* Multimedia: Zuleyka Rivera / Q228798
| Aurrekoa: Natalie Glebova, Kanada | Miss Unibertso 2006 | Hurrengoa: Riyo Mori, Japonia |